Makajaus ežeras
Makajaus ežeras (angl. Lake Mackay, pidžantadžatdžarų k. Wilkinkarra) – druskingas ežeras centrinėje Australijos dalyje, Vakarų Australijos valstijos rytuose (didžiausias valstijoje), dalis – Šiaurinėje teritorijoje. Telkšo 355–370 m aukštyje virš jūros lygio, Didžiojoje Smėlio dykumoje. Ežeras yra ~100 km ilgio ir tiek pat pločio. Dugne susidaręs druskų ir kitų mineralų sluoksnis, vandenyje gausu dumblių.